**BÉRLETI SZERZŐDÉS**

amely létrejött egyrészről a **Bakonycsernye Község Önkormányzata** (székhely: 8056 Bakonycsernye, Rákóczi u. 83. képviseli: Turi Balázs polgármester ) adószám: 15727237-2-07, mint bérbeadó, másrészről a **Winkler Trans Kft.** ( cégjegyzékszám: 0709004530, adószám: 11451417-20-07, székhely: Mór, Deák F. út 55, képviseli: Winkler Jánosné ügyvezető ) mint bérlő között az alulírott napon és helyen az alábbi feltételekkel:

1. Felek rögzítik, hogy a bakonycsernyei, belterületi, 8056 Bakonycsernye, Béke-telep 1063 hrsz alatt található, 328 m2 hasznos alapterületű kultúrház tulajdonosa a Bakonycsernye Község Önkormányzata 1/1 részben. Az önkormányzat ingatlan-vagyon kataszteri nyilvántartása alapján az épület funkciója szórakoztató és közművelődési biztosítása.
2. Jelen bérleti szerződés tárgya az 1. pontban meghatározott ingatlant. Nem érinti a bérbeadás ugyanezen épületben található, a Bakonycsernyei 2. számú Nyugdíjasklub, valamint a Bakonycsernyei Egyházközség használtában álló, az épület hátsó részén külön bejárattal rendelkező termet a hozzá tartozó vizesblokkal.
3. Bérbeadó 2018. január 1. napjától kezdődően, 2018. december 31. napjáig határozott időre bérbe adja, bérlő pedig bérbe veszi az 1.)-2.) pontban meghatározott ingatlant.
4. A bérlő az épületet az egészséges életmód segítését célzó szolgáltatás, mint helyi közfeladat elősegítése céljából adja bérbe a bérlőnek.
5. Az 1.) pontban meghatározott ingatlan bérleti díja 2018. január 1. napjával kezdődően havi 14.000-Ft / azaz tizennégyezer forint /. A bérlő fizeti az ingatlan használatával felmerülő közüzemi díjak meghatározott részét – tekintettel arra, hogy az 2.) pontban részletezettek szerint az épületet egy részét más funkcióra, más szervezet használja - az alábbi megosztás szerint:

* ivóvíz díj: az éves fogyasztás 30%-a, havi bontásban,
* villamos energia: az éves fogyasztás 70%-a, havi bontásban,
* gázfűtés: az éves fogyasztás 80%-a, havi bontásban.

1. A bérleti díjat a bérlő havonta előre, a tárgyhónap 15. napjáig köteles megfizetni a bérbeadó által kiállított számla alapján. A közüzemi díjakat utólag, a tárgyhót követen, az önkormányzat részére, a szolgáltató által megküldött számlák 5.) pontban meghatározott százalékos megbontása alapján továbbszámlázott összeggel. A bérleti díj tárgyi adómentes.
2. A bérlő a jó gazda gondosságával, rendeltetésszerűen köteles használni a bérleményt. A bérlő viseli a bérlemény használata során felmerülő kisebb (belső) javítási, csere munkálatok, és az állagmegóvás költségeit.
3. A bérbeadó a szerződés tartama alatt szavatol a zavartalan használatért.
4. A szerződés meghosszabbítását a határozott idő leteltét megelőző 30 nappal korábban, bármelyik fél kezdeményezheti. A határozott idejű bérleti szerződés csak szerződés-szegés és a rendkívüli felmondás alapjául szolgáló okokból mondható fel. Szerződésszegés esetén, külön felszólítás nélkül, azonnali hatályú felmondásnak van helye.
5. A bérlő a bérleti szerződés megszűnésekor rendeltetésszerű használatra alkalmas állapotban, kiürítve, tisztán köteles a bérleményt a bérbeadó birtokába visszabocsátani.
6. Jelen bérleti szerződésben nem szabályozott kérdésekre a Ptk., valamint az 1993. évi LXXXVIII. törvény rendelkezési az irányadók.

A felek a szerződést elolvasás és megértés után, mint akaratukkal mindenben egyezőt, jóváhagyólag aláírták.

Bakonycsernye, 2017. december………napján.

Bakonycsernye Község Önkormányzat …………………………………..

képviseletében Turi Balázs polgármester bérlő

bérbeadó

Jóváhagyó képviselő-testületi határozat száma: …../2017. (….) Fidrich Tamásné

jegyző